שיחה:יעקב רוטנר

message: אני חושש, שאין חשיבות. "שירונט" לא מכיר אף אמן בשם "רוטנר". כנראה שהאיש פעיל מאוד במוזיקה חובבנית. מיוטיוב קיבלתי את הרושם, שהמקהלות שבניצוחו מלוות מופעי תיאטרון קהילתי וחזנות מקומית. אולי מי שמבין בחזנות יתקן אותי.  94.159.171.154 16:17, 27 בספטמבר 2015 (IDT)
replies: text: תבנית החשיבות הונחה ע"י משתמש אנונימי, בניגוד לכללים, אך לצורך הדיון אנא ראו כאילו הונחה על ידי. ראשית, מדובר על ערך אולטרא קצרמר בן 2 שורות. שנית, אכן מתוכנו הדל מאוד של הערך לא ניתן ללמוד על חשיבות אנציקלופדית. Lostam - שיחה 08:26, 28 בספטמבר 2015 (IDT)
replies: text: :לערך יש שלוש שורות ולומדים מהן בבירור על חוסר חשיבות אנציקלופדית. בלי שמץ של זלזול באיש (שבאמת עושה רושם טוב, כשלעצמו), לא כותבים ערכים אנציקלופדיים על מנצחי מקהלות חובבניות. הלוחש - שיחה 18:19, 29 בספטמבר 2015 (IDT)
replies: text: ::למחוק.AddMore-II - שיחה 20:02, 29 בספטמבר 2015 (IDT)
thread_title: דיון חשיבות

message: הוא חיבר את האורטוריה "שירת הים" המושמעת ברדיו מדי פעם,
כתב אורטוריה חדשה "חיים",
בנותיו רחלי רוטנר וליאת רוטנר קיבלו ערכים,
והוא פעיל מאד מאד במופעי חזנות בארץ ובחו"ל.
חוץ מזה הוא מנצח על תזמורות סימפוניות, כמוזכר בערך בטיוטה,
ומעבד לחנים רבים.
אורך הטיוטה החדשה הרבה יותר משלוש שורות.
DvoraG - שיחה 14:49, 18 באפריל 2016 (IDT)
replies: text: לאחר קריאת הטיוטה ולאחר הרחבת הערך באופן משמעותי, אני רואה חשיבות ויקיפדית לערך זה. BAswim - שיחה 07:57, 19 באפריל 2016 (IDT)
replies: text: :זה לא מספיק. זה לא דיון חשיבות, אלא דיון שחזור. יש להצביע על הבדל בנסיבות בין הדיון הישן לדיון הנוכחי. למשל: שינוי בקריירה או פעילות חדשה ובעלת משמעות. גילגמש • שיחה 17:09, 23 באפריל 2016 (IDT)
replies: text: ::כיוון שלא אני כתבתי את הנוסח הקודם לערך זה, וכיוון שהוא נמחק, אין לי נוסח שאליו אוכל להתייחס. אני רק כתבתי ערך ל "יעקב (יענקלה) רוטנר", ומשם הופניתי להגיב כאן.

text: ::הטיעונים להסרת הנוסח הקודם היו שהוא קצר מידי, רוטנר לא מופיע בשירונט, ואין מידע מספיק המצדיק פרסום. לעומת זאת אני כתבתי ערך הרבה יותר מפורט. (ואם יש צורך אפרט עוד יותר...)

text: ::יעקב רוטנר לא מופיע בשירונט כיוון שלא כתב פזמונים אלא אורטוריות, ומנצח על תזמורות סימפוניות. אין כאן לווי למופעים קהילתיים, אלא תזמורות ומקהלות העומדות בזכות עצמן. הוא מלחין מעבד ומנצח על תזמורות ומקהלות בקונצרטים לחזנות , ובקונצרטים לארועים מיוחדים כגון יום ירושלים וכד. תחת שרביטו שרו סולן האופרה יותם כהן, הזמרות עדי ארד, שולי נתן, אתי אנקרי, (וביום ירושלים הקרוב הזמרת שלומית אהרון), החזנים דר שמואל ארנון, ישראל רנד, יעקב מוצן, משה שולהוף, חיים אדלר, ואחרים. שיתוף פעולה ומופע משותף עם עוזי חיטמן ז"ל, מופעים בטלויזיה, מושמע ברדיו, ועוד.

text: ::אם מבחינה סמנטית צריך לקרוא לדיון זה דיון שחזור, ולא דיון חשיבות, הרי פתחתי פסקה חדשה לצורך זה. אם יש כללים אחרים שאינני מודעת להם, כיוון שזהו הערך הראשון שאני כותבת, אשמח להחכים. תודה מראש! DvoraG - שיחה 17:40, 25 באפריל 2016 (IDT)
replies: text: :::לא חשוב אם הדיון הישן היה קצר או ארוך. את יכולה לבקש את שחזור הערך לארגז חול (דף טיוטה) בויקיפדיה:בקשות ממפעילים) כדי לעיין בתוכן הקודם. אם יש שינוי נסיבות משמעותי מהפעם הקודמת או פרט חשוב שלא היה ידוע בעבר (למשל כי הוא לא הוזכר בערך) אפשר לקיים דיון שחזור מסודר. בלי שהוצגו סיבות לשינוי לא ניתן לקיים דיון שחזור. גילגמש • שיחה 17:55, 25 באפריל 2016 (IDT)
replies: text: :::: הערך הקודם להלן:

text: ::::"יעקב (יענקל'ה) רוטנר (נולד ב-1952) הוא מלחין ומנצח ישראלי. הוא החל את הקריירה בגיל צעיר. כבר ב-1982 הקים מקהלה צעירה בפרחי השרון. ניצח על מקהלת פרחי נתניה, פרחי השרון, מקהלת צלילי גבעתיים ופרחי ההודיה. ניצח על מקהלות נשים וגברים. רוטנר הוא אביה של ליאת רוטנר, סופרת לילדים לנוער ובעל לפזית, מורה וביבליותרפיסטית. נכון ל-2015, מתגורר בנתניה."

text: ::::בהשוואה לערך החדש שכתבתי ניתן לראות כי נוספו פרטים רבים על יעקב רוטנר. ואם צריך אוסיף עוד...
replies: text: :::::אכן נוספו פרטים שלא היו ידועים בדיון הישן. אני חושב שדי בכך כדי לשחזר את הערך, אבל הערך שכתבת איננו עומד בתקנים שלנו. הוא כתוב בצורה אוהדת ולא נייטרלית. צריך לערוך אותו בהתאם למדיניות שלנו לפני העברתו למרחב הערכים. גילגמש • שיחה 14:22, 26 באפריל 2016 (IDT)
replies: text: :::::: לאחר עריכה נוספת גם של BAswim וגם שלי, האם הערך עומד בתקנים? - BAswim תודה רבה לך.  DvoraG - שיחה 17:30, 26 באפריל 2016 (IDT)
replies: text: :::::::DvoraG, כעת הוא במצב טוב. העברתי למרחב הראשי, שיניתי את שמו על הדרך לצורה המקובלת והעברתי גם את דף השיחה. גילגמש • שיחה 22:13, 26 באפריל 2016 (IDT)
replies: text: ::::::::המון תודה!! :) DvoraG - שיחה 00:30, 27 באפריל 2016 (IDT)
thread_title:  לדעתי יעקב רוטנר ראוי לערך 

message: למיטב ידיעתי, יעקב רוטנר גדל בקרית אתא והתחנך בבי"ס יסודי גיבורי עציון, 
בערך הושמטה הידיעה על כך שהוא הקים את מקהלת "פרחי נווה כרמל" בישיבה התיכונית יבנה חיפה איתה הופיע ברחבי הארץ וכן באנגליה וכן הוציא אתם שתי קלטות. 212.143.47.164 20:49, 3 בינואר 2021 (IST)
thread_title:  תיקונים והוספות